**Azərbaycan Respublikasının**

**Qeyri-Hökumət Təşkilatlarına Dövlət Dəstəyi Agentliyinin**

**“2022-ci il Səfər qrantları” ilə bağlı qrant müsabiqəsinin**

 **ELANI**

Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyi (bundan sonra “Agentlik” adlanacaq) QHT-ləri “Səfər qrantları” müsabiqəsində iştirak etmək üçün dəvət edir.

Agentlik beynəlxalq tədbirlərdə qeyri-hökumət təşkilatlarının iştirakını təmin etmək üçün ərizələri qəbul edir.

**Müsabəqinin müddəti**

* Səfər qrantları müsabiqəsi il ərzində davam edir.

**Layihələrin müddəti**

* Layihələrin müddəti 2 aya qədər (son müraciət tarixi 1 noyabr 2022-ci il) ola bilər.

**Qrantın məbləği**

* Bir səfər üçün ayrılması nəzərdə tutulan maksimal məbləğ 10 000 (on min) manatdır.

**QHT üçün tələblər**

* **Dövlət qeydiyyatı və bank hesabı olmalıdır;**
* **Qanunvericiliyə uyğun olaraq Hüquqi Şəxslərin Dövlət Reyestrinə aid məlumatları (Dövlət Reyestrindən çıxarış) təqdim etməlidir;**
* **Beynəlxalq səfərdə iştirakla bağlı ən azı 30 təqvim günü öncə Agentliyə müraciət edilməlidir;**
* **Agentlik bir səfər çərçivəsində QHT-nin ən çox iki nümayəndəsinin iştirakı üçün vəsait ayıra bilər.**

**Səfərdə iştirak edəcək şəxslərlə bağlı tələblər**

* **Səfərdə iştirak edəcək şəxs və ya şəxslərin ümumvətəndaş pasportları təqdim olunmalıdır;**
* **Səfərdə iştirak edəcək şəxs və ya şəxslərin CV-ləri təqdim olunmalıdır;**
* **Səfərdə iştirak edəcək şəxs və ya şəxslər tədbirin işçi dilində sərbəst danışa bilməlidir;**
* **Səfərdə iştirak edəcək şəxs və ya şəxslərin tədbirdə edəcəyi çıxış və ya məruzə Agentliyə təqdim olunmalıdır.**

 **Ərizələrin təqdim olunması üçün texniki tələblər**

* **QHT-lər Agentliyin** <https://ngogrant.az/> **proqramı vasitəsilə QHT və layihə haqqında məlumatları təqdim edir;**

• Şəxsən, poçtla və ya e-poçt ünvanlarına təqdim olunan ərizələr qəbul olunmur

**Müsabiqədə iştirak etmək üçün təqdim olunan məlumatlar**

* Ərizə forması (elektron forma elana əlavə olunur),
* Layihə təklifi (elektron forma elana əlavə olunur),
* Fəaliyyət planı (elektron forma elana əlavə olunur),
* Xərclər smetası (elektron forma elana əlavə olunur),
* Dövlət qeydiyyatı haqqında şəhadətnamə,
* Reyestrdən çıxarış,
* Bank rekvizitləri (cari ildə bank tərəfindən təqdim olunan)
* Nizamnamə,
* VÖEN,
* Dəvətnamə (Səfərin təşkilatçısı tərəfindən təqdim olunan məlumat),
* Səfərdə iştirak edəcək şəxs və ya şəxslərin məruzələrinin surəti,
* QHT rəhbərinin şəxsiyyət vəsiqəsinin surəti,
* Səfərdə iştirakı nəzərdə tutulan şəxs və ya şəxslərin ümumvətəndaş pasportunun surəti,
* QHT rəhbəri və səfərdə iştirakı nəzərdə tutulan şəxlərin CV-si.